עומאר אפולו

עומאר אפולוניו ולסקו (באנגלית: Omar Apolonio Velasco; נולד ב-20 במאי 1997), הידוע בשם הבמה עומאר אפולו (Omar Apollo), הוא זמר-יוצר אמריקאי.

 ראשית חייו 
עומאר אפולוניו ולסקו אפולו נולד וגדל בהובארט, אינדיאנה להורים מקסיקנים שהיגרו מגוודלחרה שבחליסקו, ולו שלושה אחים. הוריו עבדו שניהם במספר עבודות כדי לפרנס את המשפחה.

בילדותו רקד בלט פולקלורי, וכן השתתף במקהלה בכנסייה הקתולית. בגיל 12 הוריו קנו לו גיטרה, לבקשתו; עם זאת, היא הייתה גיטרה חשמלית ללא מגבר. אפולו החליף אותה בבית עבוט בגיטרה אקוסטית, והתחיל ללמוד לנגן על ידי סרטוני קאברים ביוטיוב. אפולו למד לנגן גם אצל דודו, והתאמן בנגינה בכנסייה. בהמשך הקים להקה עם חבר בכנסייה, שפעלה לזמן קצר.

הוריו של אפולו עודדו אותו ללמוד בקולג'; עם זאת, הוא נשר שבועיים לאחר תחילת לימודיו כדי להתמקד בקריירה המוזיקלית שלו.

 קריירה 
 2017–2020: תחילת הקריירה ופריצת הדרך 
ממוזער|227x227 פיקסלים| אפולו בהופעה בברוקלין, דצמבר 2019
בתחילת דרכו, אפולו פרסם את שיריו באופן עצמאי דרך פלטפורמת הסטרימינג סאונדקלאוד. במהלך תקופה זו, הוא עבד בחנות של רשת המזון המהיר האמריקאית Jimmy John's  ובחנות של Guitar Center , רשת למכירת כלי נגינה, וגר בעליית גג. בשנת 2017 העלה לספוטיפיי את שירו "Ugotme", לאחר שלווה מחברו 30 דולר עבור כך. לאחר זמן קצר השיר הוכנס לפלייליסט "Fresh Finds" של ספוטיפיי, וזכה לכ-20,000 השמעות ביום. כשנה לאחר מכן, השיר הגיע ליותר מ-15 מיליון השמעות.

ב-2018 הוציא אפולו את המיני-אלבום הראשון שלו, Stereo, שהתקבל באהדה גם כן. בין השנים 2018–2019 הוא ערך שני סיבובי הופעות, "Want Tour" ו-"Voyager Tour". באפריל 2019, במהלך סיבוב ההופעות "Voyager Tour", שכלל 32 ימי הופעות, הוא הוציא לאור את המיני-אלבום השני שלו, Friends. בהפקת המיני-אלבום השתתף המפיק ג'ון שאנקס  מז'אנר הרוק, שעבד בעבר עם אמנים כדוגמת מישל בראנץ' ומליסה את'רידג'. כמו כן, מנהלו של אפולו הוא בנו דילן שאנקס, אותו הכיר בטוויטר ביולי 2017, כאשר האחרון הזמין את אפולו להופעה באוניברסיטה בניו יורק. מוקדם יותר באותה שנה חתם אפולו בחברת התקליטים AWAL , והופיע בפסטיבל South by Southwest כחלק ממופע ראווה. בשנת 2019 הוא יצא לסיבוב ההופעות הראשון שלו באירופה, והופיע בלולהפלוזה ובטרופיקליה. בסוף 2019 הוציא אפולו לאור את הסינגלים, "Frío" ו-"Hit Me Up", שניהם שיתופי פעולה עם המפיק המוזיקלי קני ביטס . באפריל 2020 הוציא אפולו את הסינגל "Imagine U", שיתוף פעולה נוסף עם ביטס.

ב-7 באוגוסט 2020, הוציא אפולו לאור את הסינגל המוביל "Stayback" מתוך מיקסטייפ הבכורה שלו. ב-10 בספטמבר הוציא את הסינגל השני "Kamikaze". ב-25 בספטמבר השתתף אפולו באלבומו השני של זמר ה-R&B אלטרנטיבי היפני ג'וג'י, Nectar, בשיר "High Hopes". בהמשך הוציא אפולו שני סינגלים נוספים "" ו-"Want U Around" (בהשתתפות רואל) לפני יציאת המיקסטייפ הראשון שלו, Apolonio, ב-16 באוקטובר 2020.

 2021–הווה: Ivory ו-God Said No 
ב-2021 הופיע אפולו בשיר "Te olvidaste" של האמן הספרדי סי טנגנה , מתוך אלבומו El Madrileño. השיר היה מועמד לשני פרסי גראמי לטיני בקטגוריית תקליט השנה והשיר הטוב ביותר בז'אנר האלטרנטיבי. בטקס פרסי גראמי ה-65, אפולו היה מועמד לפרס תגלית השנה, מה שהייתה מועמדותו הראשונה לפרס זה.

בשנת 2021, הוציא אפולו לאור את הסינגל "Go Away", לצד וידאו קליפ והופעה חיה בתוכנית הלילה "The Tonight Show". מאוחר יותר הוציא את הסינגל "Bad Life", בהשתתפות קאלי אוצ'יס, במה שהיה שיתוף הפעולה השני שלהם עד אז, בנוסף לשיר "Hey Boy" מהמיקסטייפ Apolonio. בפברואר 2022 הוציא אפולו את הסינגל "Invincible" בהשתתפות דניאל סיזר והכריז על תאריך היציאה של אלבום הבכורה שלו. בחודש שלאחר מכן הוא הוציא לאור את הסינגלים "Killing Me" ו-"Tamagotchi". האחרון נכתב והופק על ידי הנפטונז. עם יציאתו של "Tamagotchi", תוכנית המוזיקה "אפל מיוזיק: הבא" בחרה בעומר אפולו כאמן המומלץ שלה לאפריל 2022.

באפריל 2021 הוציא אפולו לאור את אלבום הבכורה שלו, Ivory , וכמו כן יצא לסיבוב הופעות תחת השם "Desvelado" כדי לקדם את האלבום. האלבום זכה בעיקר לביקורות חיוביות ולשבחים על הצמיחה המוזיקלית של אפולו ועל ביצועיו הקוליים. האלבום נכנס למצעד בילבורד 200, מה שהייתה כניסתו הראשונה אי פעם אליו. גרסת הדלוקס של האלבום, , יצאה לאור ב-12 באוגוסט 2022. בספטמבר 2022 הפך השיר "Evergreen" מתוך האלבום לוויראלי ברשת החברתית טיקטוק, מה שסייע לו להיכנס למצעדים של ספוטיפיי ואפל מיוזיק, ולבסוף גם למצעד בילבורד הוט 100, במקום ה-62 עם כניסתו ב-1 באוקטובר 2022, ובמה שהיה לשיר הראשון של אפולו שנכנס למצעד. כתוצאה מההצלחה הרבה של השיר, הוא נבחר להיות הסינגל הבא של האלבום ולאחר מכן נשלח לרדיו להיטים עכשוויים, ובכך היה לסינגל הרדיו הראשון שלו. בנוסף לסיבובי ההופעות, אפולו הופיע גם בפסטיבלי המוזיקה קואצ'לה, Something In The Water ו-All Points East  ב-2022.

בתחילת 2023 ליווה אפולו את הזמרת האמריקאית סיזה בסיבוב ההופעות שלה, SOS Tour. בהמשך אותה שנה נודע כי אפולו יהיה השגריר הראשון של מותג הטיפוח הטבעוני Youth to the People שבבעלות חברת הקוסמטיקה לוריאל. כמו כן, אפולו השתתף בקמפיין לקולקציית הסתיו/חורף לגברים של בית האופנה הספרדי . בספטמבר באותה שנה הוענק לאפולו "פרס ההשראה" (Inspira Award) בטקס פרסי המורשת ההיספנית, הנערך על ידי .

באפריל 2024 יצא לאור את הסינגל "Spite", הראשון שפורסם מתוך אלבום האולפן השני של אפולו, God Said No . בהמשך יצאו לאור מתוך האלבום הסינגלים "Dispose of Me" ב-16 במאי ו-"Less of You" ב-7 ביוני. האלבום, בן 14 הרצועות, יצא לאור ב-28 ביוני 2024. הוא נכתב במשך שלושה חודשים בהם שהה אפולו בלונדון ב-2023, ושאב השראה מהמשוררים מרי אוליבר,  ו. האלבום הוקלט באולפני אבי רוד שבלונדון, והופק על ידי . בכמה משיריו משתתפים, בין השאר, האמן הסודני-קנדי  והשחקן האמריקאי פדרו פסקל. האלבום קיבל את שמו בהשראת הערה שהשמיע בפני חברו על פרידה שעבר באותה תקופה, "נתתי לזה את כל עולמי, ואלוהים אמר 'לא'".

אפולו נכלל ברשימת "30 מתחת ל-30" של מגזין פורבס לשנת 2025.

 יצירה והשפעות 
המוזיקה של אפולו תוארה בעיקר כ-R&B עכשווי, R&B אלטרנטיבי ופופ, עם אלמנטים של נשמה, פאנק, היפ הופ, מוזיקה לטינית, טראפ, ובדרום פופ.

כשגדל, הוא היה מקשיב לשירי המוזיקאים האהובים על הוריו כמו פדרו אינפנטה , לוס פנצ'וס  והביטלס. השפעותיו כוללות מוזיקאים מגוונים כמו ניל יאנג, פול סיימון, ג'ון מאייר, פרינס, בוטסי קולינס , ריק ג'יימס ודה אינטרנט . בריאיון למגזין בילבורד, אפולו ציין את האלבומים Perfect Angel  של מיני ריפרטון, Whitney Houston של ויטני יוסטון, Nevermind של נירוונה, My Beautiful Dark Twisted Fantasy של קניה וסט ו-The Miseducation of Lauryn Hill של לורין היל, כהשראות לקריירה המוזיקלית שלו.

 חיים אישיים 
אפולו הוא הומוסקסואל, ומגדיר את עצמו גם כקוויר. הוא הדף האשמות בקווירבייטינג שהופנו כלפיו, באומרו "זו לא בחירה, זה פשוט מי שאני. [...] אני מודע לחלוטין לפריוויליגיה שיש לנו היום להיות מי שאנחנו ושעדיין תהיה לנו קריירה [...] אנשים חשבו שהייתי עושה קווירבייטינג עוד מוקדם יותר [בקריירה]. לא הייתי פתוח מאוד בנוגע למיניות שלי, אבל אנשים שמעו שמועות. [...] היה לזה קשר משמעותי לעובדה שגדלתי באינדיאנה, שהיא מקום מאוד שמרני. במשך כמה שנים הפסקתי להשתמש בכינויי גוף במוזיקה שלי, עד שפשוט הבנתי שאני לא יכול לתת לדעות של אחרים להשפיע על חיי ולהכתיב אותם. בריאיון לרדיו NPR ב-2022 סיפר אפולו, "אני מרגיש כאילו בהתחלה ניסיתי להיות מסתורי וכל זה. אבל עכשיו אני פשוט אומר – אני מאוד הומו, אז שיהיה. [...] אפילו לא אכפת לי יותר".

אפולו מחזיק באזרחות מקסיקנית.

 דיסקוגרפיה 
 אלבומי אולפן 
שם פרטי האלבוםמיקומי שיאאוסטרליה ארצות הברית ארצות הברית Heat Ivory יצא לאור: 8 באפריל 2022
 חברת תקליטים: וורנר
 פורמט: הורדה דיגיטלית, סטרימינג, תקליטור, LP— 74 1God Said No יצא לאור: 28 ביוני 2024
 חברת תקליטים: וורנר
 פורמט: הורדה דיגיטלית, סטרימינג, תקליטור, LP, קלטת שמע1156—

 מיקסטייפים 
 שם פרטי האלבום מיקומי שיא ארצות הברית HeatApolonio יצא לאור: 16 באוקטובר 2020
 חברת תקליטים: וורנר
 פורמטים: הורדה דיגיטלית, סטרימינג, LP 12

 מיני-אלבומים 
 שם פרטי האלבום מיקומי שיא ארצות הברית HeatStereo יצא לאור: 30 במאי 2018
 חברת תקליטים: הוצאה עצמית
 פורמטים: הורדה דיגיטלית, סטרימינג — Friends יצא לאור: 10 באפריל 2019
 חברת תקליטים: AWAL
 פורמטים: הורדה דיגיטלית, סטרימינג 19Live at NPR's Tiny Desk יצא לאור: 28 באוקטובר 2022
 חברת תקלי: וורנר
 פורמטים: הורדה דיגיטלית, סטרימינג —Live for Me יצא לאור: 6 באוקטובר 2023
 חברת תקלי: וורנר
 פורמטים: הורדה דיגיטלית, סטרימינג, LP—הסימן "—" מציין שהאלבום לא יצא לאור או לא זכה להיכנס למצעד במדינה זו.

 הוצאות מחודשות 
 שם פרטי האלבוםIvory (Marfil) יצא לאור: 12 באוגוסט 2022
 חברת תקליטים: וורנר
 פורמטים: הורדה דיגיטלית, סטרימינג

 סינגלים 
 כאמן מוביל 
שםשנהמיקומי שיאאלבוםארצות הבריתאוסטרליהקנדהאירלנדניו זילנדבריטניהעולמי"Pram"2017———————לא מתוך אלבום"Ugotme"———————Stereo"Brakelights"———————לא מתוך אלבום"Algo"———————"Unbothered"2018———————"Heart"———————"Erase"———————Stereo"Ignorin"———————"Today"———————Skate Kitchen (OST)"Trouble"2019———————Friends"Ashamed"———————"Friends"———————"So Good"———————"Frío"———————לא מתוך אלבום"Hit Me Up"———————"Imagine U"2020———————"Stayback"———————Apolonio"Kamikaze"———————"Dos Uno Nueve (219)"———————"Want U Around"———————"Go Away"2021———————Ivory"Bad Life"———————"Invincible"2022———————"Killing Me"———————"Tamagotchi"———————"Archetype"———————Ivory (Marfil)"Highlight"———————"Evergreen (You Didn't Deserve Me at All)"51334325123159Ivoryהסימן "—" מציין שהסינגל לא יצא לאור או לא זכה להיכנס למצעד במדינה זו.

 כאמן משתתף 
 כותרת שָׁנָהאלבום "12:34"  2017Self "Day by Day"לא מתוך אלבום

 שירים אחרים במצעדים 
שם שנה מיקומי שיא אלבום ארצות הברית רוק ספרד "High Hopes" 2020 31 — Nectar "Te Olvidaste" 2021 — 17El Madrileñoהסימן "—" מציין שהסינגל לא יצא לאור או לא זכה להיכנס למצעד במדינה זו.

 הופעות אורח 
שםשנה אומנים אחרים אלבום"Feel Good" 2017 קופאנוJust in Time for Love"Ipanema" 2019 עדיין וויזי, אלוג'איLately"Late Night Lovin'" דיטון כריס אנתוני, ג'ין דוסון, קורבין במסלולBO Y"Care" 2021 בני בלנקו "Still" 2022 קני ביטס Louie

 וידאו קליפים 
שםשנהבמאי"W/U" / "JRUGZ" 2017 לונוולף, וין"Pram" / "Brakelights" דאריין אלדרידג', וין, לונוולף"Unbothered" 2018 קווין לומברדו"Ugotme" מייקי אלפרד"Ignorin"לונוולף"Erase" קווין לומברדו"Trouble" 2019 איידן קאלן"Ashamed" ג'ימי רגיולר"So Good" קווין לומברדו"Kickback" מת'יו דילון כהן"Stayback" 2020 איידן קאלן"Kamikaze" איידן קאלן"Go Away" 2021 ג'נה מארש"Bad Life" אלפרד מרוקין ועומאר אפולו"Invincible" 2022 סטילז"Tamagotchi" ג'ייק נאוה"Evergreen (You Didn’t Deserve Me At All)" ראברבנד

 סיבובי הופעות 
 2018: 
 2019: Voyager
 2019: Speed of Sound
 2022: Desvelado
 2022: Prototype

 פרסים ומועמדויות 
פרסשנה קטגוריהעבורתוצאה הערה פרס גראמי הלטיני 2021 שיר השנה "Te Olvidaste"  השיר הטוב ביותר – מוזיקה אלטרנטיבית פרסי הווידאו קליפים של MTV 2022 הופעת הפוש של השנה"Tamagotchi" פרסי הווידאו קליפים של בריטניה 2022 הווידאו קליפ הטוב ביותר – R&B/נשמה – בינלאומי "Invincible"  פרסי המוזיקה של MTV אירופה 2022 מופע הפוש הטוב ביותר עומאר אפולו מכונות הלהיטים של הווראייטי 2022 אייקון עתידי עומאר אפולו פרס גראמי 2023 תגלית השנה עומאר אפולו

 קישורים חיצוניים 

 הערות שוליים 

קטגוריה:אמריקאים ילידי אינדיאנה
קטגוריה:אמריקאים ממוצא מקסיקני
קטגוריה:מוזיקאים להט"בים אמריקאים
קטגוריה:פורבס 30Under30
קטגוריה:אמריקאים שנולדו ב-1997